**ILEQQUUSUMIK ATAATSIMIINNEQ**

**11. april 2023 nal: 14:00 - Ataatsimiittarfimmi**

**Peqataasut:**

Sakio Fleischer, Siulittaasoq

Elisabeth Nielsen

Maria Nielsen

Aviaaja Gr. Sigurdsen

Aani Zeeb Pjettursson

|  |  |  |  |
| --- | --- | --- | --- |
| **Aqutsisoq:** | Sakio Fleischer | **Aqutsisoq:** | Sakio Fleischer, Siulittaasoq |
| **Peqataanngitsut:** | [Ateq] | **Imaqarniliortoq:** |  |
| **Immikkut aggersakkat:** | [Ateq] |  |  |
| **Ingerlannaera:** | Kommunip ataatsimiittarfiani |  |  |

**Ullormut oqaluuserisassat:**

[1. 2023-imi aningaasaliissutit killiffiat](#_Toc5887939)

[2. Ilulissanhi ICC aallartitat aasamut naapeqatigiinnissaat](#_Toc5887940)

[3. Ataatsimut ineriartorta (IsikkivikConsult)](#_Toc5887941)

4. Uummannami meeqanut minnernut pinnguartarfiliornissaq

5. Ilisimatitsissutit

[Atsiorfissaq 5](#_Toc5887942)

**Aalajangiineq:**

|  |
| --- |
| **[Oqaluuserisassat akuersissutigineqarneri allallu eqqartugassat naliginnaasut.]** |

# 2023-imi aningaasaliissutit killiffiat:

## Aningaasaliissutaasunit 778.000,- kroniusunit: ullumimut aningaasartuutaapput

## continerip 2022-imi tikisinneqartup talittarfimmiik koororsuarmut assartorneranut kr. 1.340,-,

## Peqqinneq- Sunngiffimmut tapiissutigineqarput Laila Andrés-ip tikisinneqarneranut kr. 20.250,-.

## Qinngutit marluk Lasø-kkunnut ikkussuutinnerinut kr. 6.042,-.

Aningaasartuutaajumaartussat aalajangiiffigineqareernikut:

* Pilersuisup eqqaani juullerpaluttulersuutissat kr. ca. 63.000,-. Pilersuisoq attaveqarfigineqareerpoq ikkussuiffilersuinissaq eqqarsaatingalugu.
* Kusangajaannguami tummeqqiornissaq (suliariumannittussarsiuunneqalerpoq) ca. kr. 300.000,-.

**Aalajangiineq:**

|  |
| --- |
| Aningaasat killiffii tusaatissatut tiguneqarput. |

# Ilulissanit ICC aallartitat aasamut naapeqatigiinnissaat:

Siullertut ilisimatitsissutigissavara, aasaq manna Ilulissani ICC aallartitat naapeqatigiinnerat ingerlanneqassammat, UGE29-mi 16-22 juuli 2023. Aallartitat peqataatitaqassapput, Canadamiit 60-it, Alaskamiit 30-it, Nunatsinniillu 30-it. Siorna ICC ataatsimeersuarreernikuummat, una aasamut pisussaq, aallartitat naapeqatigiinnerannik taaneqarsimavoq.

Sap. Ak. Ulluunerani ataatsinngornermiik pingasunngornermut 17-19. juuli, ICC-mi nunani avannarlerni aallartitat (delegation) naapeqatigiissapput, ulluni pingasuni Ilulissani timersortarfiani. Sisamanngorneq tallimanngorneq 20-21. juuli Arctic Peoples conference aamma ingerlanneqassaaq, tassani nunani avannarlerni saaminik peqataasoqassalluni.

Nalunngisassitut ICC ataatsimeersuartitsigaagat unnukkut kulturisoqatigiinneq ingerlanneqartartoq, uagullu tassani Avannaata Kommuniani ataqatigiissartussanngornikuuarput. Maannakkut takorluukkat uaniipput, ataasinngorneq ammaanersiorneq, marl-ping-sisa nunakkaartumik kulturikkut takutitsinerit, tallimanngorneq naggataarnersiorneq. Taava tassani nunatsinniit unnuk ataaseq kulturikkut takutitsinissamut pilersaarusiussuarput.

Avannaata Komunianiit soorunami illoqarfinnit tamanit peqataatitsinissarput anguniarusupparput, taamaattumik Borgmesterip kissaateqarneratuut piumaffigerusuppassi immikkut innersuussuteqarsinnaanersusi kikkut illoqarfissi sinnerlugu kulturikkut takutitsillutillu nittarsaassisinnaanersut. Tusarnissarsi qilanaaralugu, apeqqutissaqarussi, ataatsimiinnermiluunniit nassuiaallugu peqataatinneqassanguma ammavunga.

**Aalajangiineq:**

|  |
| --- |
| Najukkami ataatsimiitilaliap 11/4-2023 ataatsimiinnermini, Ilulissani ICC aallartitat aasamut naapeqatigiinnissaannut najukkami ataatsimiititaliamiit tamarmiullutik akueralugit inuit pingasut Uummannamiit peqataatinneqassasut ukuusut aaliangiunneqarput.Apollo Zeeb Qajartorneq pillugu, Hans Grønvold Qimusserneq pillugu, Kornelie Kruse Amernik misortarneq pillugu. Taakkualu Ilulissanut ataqatigiissaarisumut Riikki Jensen-mut email-ikkut nalunaarutigineqarput ulloq 12.Apr.2023 |

# Ataatsimut ineriartorta (Isikkivikconsult v/ Hedi Møller)

Matumuuna ”Ataatsimut ineriartorta” pillugu neqeroorusiaralugu ilissinnut nassiuppara, neriullunga soqutigineqarumaartoq. Ataatsimut ineriartorta inuttut sakkussanik ulluinnarni inuunitsinni atorluarsinnnaasatsinnik pikkorissaanerutingaluni avitseqatigiinneruvoq. Siullermik qulequttat teoriit malillugit saqqummiunneqartarput naliginnaasunik assersuusiornernik ersarissaanertalinnik. Tamanna pereeraangat pikkorissaasoq ikiortinilu inuunerminni qulequttamut tunngatillugu aporfigisarsimasaminnik, pingaartumillu qanoq ineriartorsimaneraminnik imminnut aallaavingalutik ilisaritittarput.

## Taassanilu pinaarnertut uanga pikkrossaasutut timikkut tarnikkullu persuttagaasarsimaninni namminerlu aamma persuttaasarsimaninni misilittakkakka aallaavigisarpakka. Ikiortigisarpara Aggo Rosing Olsen aamma taamatut qulequttamut tunngatillugu imminut aallaavingaluni oqaluttuartarpoq taassuma pingaarnertut sammisarlugu. Ilisaritinnitsinnilu pingaartittarparput allamik pisuutitsinerunngittumik uatsinnulli sunniutigisimasai aallaavingaluti sammisarlugit. Unnunni sisamani qulequttat ataasiakkaarlugit sammisarpagut pikkorissaasoq ikiortilu saqqummeereeraangata peqataasut eqimattakkaanni suliakkiussanik saqqummiivigeriarlugit oqloqatigiisinneqartarput, kingornalu ataatsimut avitseqatigiinneq isummersoqatigiinnerillu ingerlattarlutigu.

## Immikkoortunullu marlunnut taaku avinneqartarput siullermik inuiaqatigiinnut ataatsimut tunngatillugu eqqartuineq ingerlasarpoq, kingullertut imminut saatinneqartarluni. Assersuutingalugu inuiaqatigiit immitsinnut naleqartinnerput sumut killinnersoq eqqartoriarlugu. Kingullertut imminut uanga naleqatinnera qanoq inissisimava?

* **Qulequttat imatut tulleriiarneqarput**:
1. imminut naleqartinneq
2. imminut tatigineq
3. attaveqatigiinneq akerleriittarnerlu
4. imminut qiviarsinnaaneq.

Ataatsimut ineriartoqatigiitta-p siunertaraa ulluinnarni kalaallit oqaasertalersuisorsuunnginnatta, quleruttallu inuunitsinni initoorujussuusinnaasartut oqaasinnguinikkut eqqartornerulernerisigut, ilisimanerulernerisigullu peqataasut avitseqatigiinnerisigut inuttut ineriartuutaasinnaalluarneri aammalu ammasumik eqqartulernikkut inuiaqatigiinnut ineriartuutaallualersinnaaneri.

Naatsumik oqaatingalugu avitseqatigiinneq inuiaqatigiinni pinaveersaartitsinermik, inuttut sakkussanik qamani pingeriikkatsinnik ineriartortitsinikkut inuiaqatigiit tarnikkut nukittunerulernissaanik pissarsinissaq siunertaqarpoq. Unnuit sisamat tamarmik akunnerni pingasuni ingerlanneqartarput. Sammineqarsimasullu piumasunut aamma seqersittaatikkut saqqummiunneqartut nassiunneqartarlutik. Inersimasunut kikkunnulluunniit naleqquppoq, piginnaasatigut piumasaqaatitaqanngilaq kalaallisullu tamaat ingerlanneqartarluni. Taamaallaat kissaatigisarparput inuttut ataasiakkaatut atukkat qaqinneqartartut ataqqineqarlutit avammut ingerlateqqinneqassanngittut. Ulluni sisamani ingerlatineq sumiiffik angalaneq ineqarnerlu ilaatinnagit akeqarpoq 50.000 kr. Immikkullu aamma inuusuttunut tulluarsarlugit akunnerni marlunnut ulluni sisamani ingerlannikuuarput iluatsilluartupilussuarmik taannalu 40.000 kr-mik neqeroorusiariva

**Aalajangiineq:**

|  |
| --- |
| Najukkami ataatsimiititaliap 11/4-2023 atatsimiinnermini ilaarsortat tamarmiullutik akuerivaat neqeroorut inersimasunut pikkorissaaneq aningaasartalik 50.000,00 kr, tassanilu Heidi allaffigineqarpoq faktura-liussasoq, kiisalu ilaasortanik tamanik itingartitsissutigineqarpoq Inuusuttunut pikkorissaanissamut neqeroorusiaq aningaasartalik 40.000,00 kr-nik. |

#  **Uummannami meeqqanut minnernut pinnguartarfiliornissamut tapiissutinik qinnuteqaat. (Peter Mathiesen)**

# Illoqarfitsinni meeqqannut minnernut pinnguartafeqannginnami, taamaattumik matumuuna allakkatigut Najukkami Ataatsimiititaliamut aningaasanik qinnuteqarpunga.

# Pinnguartarfik Juuarsip Aqqutaaniittoq nutarsangassanngorsimavoq teknikkeqarfik suleqatigalugu aaliangerpugut tassaniissasoq pinnguartarfik nutaaq.

# Pinnguartarfiit ilanngussamiipput titartarneqarsimasut katillugit naleqarput. Kr. 336.960,-.

# ´Tassani aamma qaavatigut tilbudes takkuttussaavoq, pinnguartarfiit nakkarfissartaanik ilannguttussaangami, meeqqat pinnguartut nakkaraluartunik annernissaat pinaveersaarniarlugu. Nakkarfissat qallunaatut taaneqartut gummefliser, naleqarnissai naatsoruutingaara kr. 100.000,-.

# Pinnguartarfiillu nassiunnerini naatsorsuutingaara naleqassasoq kr. 50.000,-.

# Pinnguartarfiit pinngortinnissaanut isumaqatigiinnikuuakka Uummannami teknikkeqarfik, silami sulisui ikkussuinissaanut, taassumallu saniatigut ajornanngippat pikkorissarnissaat pinnguartarfiit ikkussuuttarnerinut. Taamaalilluni aningaasartuutissat ima iksikkoqarput missingersorlugit kr. 486.960,-.

# Pinnguartarfik naunnersoq piviusunngortinnissaanut, neriuppunga najukkami ataatsimiititaliaq peqataajumaartoq, ilami illoqarfitsinni meerartannguagut siunissagut timimik aalatitsivissanngiolat tulluuttunik, aammalu pinnguartarfiit qaratsamut eqaarsaataammata tulluussoraara suliniummut ilalerneqarluarumaartoq.

# Uumap suliaq aningaaslersorneqarnissaa imatut isikkoqarpoq:

# Helsingør kommune aningaasanik tunissuteqarnikuuvoq kr. 35.000,-

# Teknikkeqarfik aningaasat immikkoortitaai kr. 10.000,-

# Aningaasanik najukkami ataatsimiititaliamut, taamaalillunga qinnuteqarpunga ima annertussusilimmik: kr. 100.000,-. Qinnuteqaallu isumaqatigiissutigineqarsinnaavoq. Aningaasaliiissutit sinneri aningaasaateqarfissuarnut (fondet) qinnuteqaatigissapput.

# Neriuppunga ilalerluarneqassasoq, suliaq tulluarmat illoqarfitsinnut.

Aalajangiineq:

|  |
| --- |
| Najukkami Ataatsimiititaliap 11/4-23 ataatsiinerani ”Pinnguartarfik nutaaq ” qinnuteqaat oqaluuseraa, tassanilu tamarmiullutik aaliangerpaat pinnguartarfiit umiarsuakkut aqqutaata angallannerani aningaasartuutigineqartussat Najukkami ataatsimiittaliamiit aningaasartuutiginissai akuerivai. |

# Ilisimatitsissutit:

* Uumnmannami Tusass Center ammasarfii pillugit, Direktør Helena Rotvig Kristiansen akissuteqarpoq:

Tusassip niuertarfiani ammasarfiit pillugit saaffiginnissutissinnut qujanaq.

Februarip aallaqqaataani 2022 Uummannami ammasarfiit allanngortinneqarput allakkanik poortukkanillu nassitsinerit ikiliartorsimammata aamma Bank Nordikkikkut sullissinerit ikittuinnaammata.

usassimit kiffartuussinerit nammineq suliarineqarsinnaasut amerliartorneri malillugit, soorlu mobil.tusass aqqutigalugu tunniussivinnilu bakseqalersimanera iluatigalugu inummik kiffartuussisoqarnissaa millisarneqarpoq. Malugaarput imminut kiffartruunnissamik aaqqiissutaasut kiffartuussatta iluarisimaaraat. Poortukkanik tunniussisarneq nammineq isumagisinnaasaq suli ammasarpoq nal. 08.00-17.00 tungaanut. Pisariaqartitat immikkuullarissut soorlu peqqinnissamut tunngasut immikkut isumaqatigiissutaapput taakkulu ammasarfiit nalinginnaasut avataatigut isumagineqarsinnaasarput.

Ammasarfiit aalajangersarneqarput saaffiginniffiunerusareersuni, Tusassip niuertarfiatigut aningaasat tigoriaannaat atorlugit akiliinerit piffissap ingerlanerani ikiliartuinnarput kiffartuussat digitalikkut aningaaserivikkut kiffartuunneqarneq piumanerummassuk. Aningaasanik tigoriaannarnik sullissineq taamaallaat BankNordikimut ingerlappaa. Uummannami aalaakaasumik qaammammut ataasiarluni marloriarluniluunniit aningaasanik tigoriaannarnik tunniussineq pisarpoq.

Tusassip misissorniarpaa ulapaarfiit nalaanni iliuuseqartoqarsinnaanera, tassa akissarsinerit nalaanni imaluunniit allakkanik poortukkanillu annertunerusumik Uummannamut Air Greenland timmisartukkut tikiussigaangat.

Najukkami Ataatsimiititaliaq sukumiinerusunik apeqqutissaqaruni Tusassimut saaffiginninnissaminut tikulluaqqusaavoq.

Najukkami ataatsimiititaliap 14/04-2023 ataatsimiinnermini tusass-imiit akissutigineqartoq naammangineqanngimmat tamarmiullutik aaliangerpaat Namminersornerullutik oqartussanut attaveqanermut naalakkersuisumut allangaqaqqittoqassasoq tassanilu Sakiop allakkiassaq isumangissuaa taamatut isumaqatigiippugut.

Atsiorfissaq:

Sakio Fleischer, Siulittaasoq

Elisabeth Nielsen

Maria Nielsen

Ane Zeeb Pjettursson

Aviaaja Gr. Sigurdsen